

Salaspils novada Pašvaldības iestāde „Salaspils sporta nams”

Smilšu iela 1, Salaspils, LV- 2121 [sporta.nams@salaspils.lv](mailto:sporta.nams@salaspils.lv) [www.salaspilssporto.lv](http://www.salaspilssporto.lv/)

**“VESELĪBAS SESTDIENA 2024”**

**NOLIKUMS**

**1. Pasākuma mērķis:**

1.1. Popularizēt peldēšanu un rosināt interesi par veselīgu, sportisku dzīves veidu Salaspils iedzīvotāju vidū;

1.2. Noskaidrot labākos peldētājus;

1.3. Veicināt sportistu izaugsmi;

1.4. Ar peldēšanas palīdzību veicināt aktīvu un veselīgu dzīvesveidu.

**2. Laiks un vieta:**

2.1. Sacensības notiks Salaspils peldbaseinā, Ceru ielā 1, 2024.gada **28.septembrī, 12.oktobrī, 19.oktobrī, 2.novembrī un 9.novembrī;**

2.2. Sacensību norises laiks ir no plkst.07:30 līdz 21:30;

2.3. Iesildīšanās 15 minūtes pirms reģistrētā laika.

**3. Pasākumu organizē:**

3.1. Sacensības organizē Salaspils novada pašvaldības iestāde “Salaspils sporta nams” (turpmāk arī – organizators). Sacensību galvenais tiesnesis Salaspils sporta nama sporta organizatore Linda Lankovska, tālr. 20691077.

**4. Pasākuma apraksts:**

4.1. Dalībnieks veic 25 minūšu peldēšanas distanci, kuru laikā jānopeld pēc iespējas lielāks baseinu skaits. Summēti tiek pilni nopeldētie baseini, viens pilns baseins - 25 metri. Peldēšanas distancei ir individuālais starts. Vienlaicīgi var peldēt trīs celiņos (katrā celiņā 1 dalībnieks). Visi nopeldētie baseini, katrā posmā tiek summēti kopā un tiks noskaidrots visvairāk nopeldēto baseinu skaits un ātrākais/-ā peldētājs/-a.

**5. Pasākuma dalībnieki:**

5.1. Sacensībās drīkst piedalīties ikviens interesents no 12 gadu vecuma un vecāki (2012.dz.g. un vecāki);

5.2. Piedaloties sacensībās, katrs dalībnieks uzņemas pilnu atbildību par savu veselības stāvokli, kā arī izvērtē savas peldēšanas spējas un nepārsniedz tās, kā arī uzņemas pilnu atbildību par iespējamām traumām vai veselības traucējumiem sacensību laikā. Par nepilngadīga dalībnieka veselības stāvokli atbildību uzņemas personas likumiskie pārstāvji. Nepilngadīgajam dalībniekam (līdz 18 gadu vecumam) ir OBLIGĀTA likumiskā pārstāvja vai citas atbildīgās (pilngadīgas) personas klātbūtne sacensībās.

5.3. Dalībnieks peldēšanas distanci veic patstāvīgi, bez citu palīdzības.

**6. Pieteikumu iesniegšana un vērtēšana:**

6.1. Pieteikties pasākumam dalībnieks var zvanot uz tālruni +371 23072737;

6.2. Dalībnieki katrā celiņā startē vienlaicīgi;

6.3. Vērtēšana notiek trīs vecuma grupās katram dzimumam atsevišķi:

- ZĒNI un MEITENES 12g.v. – 17g.v. (2012. - 2007.dz.g.);

- SIEVIETES un VĪRIEŠI 18g.v. – 39g.v. (2006.– 1985.dz.g.);

- SIEVIETES un VĪRIEŠI 40g.v – 59g.v. (1984. – 1965.dz.g.);

- SIEVIETES un VĪRIEŠI 60+ g.v. (1964.gads un vecākas/i).

6.4. Kopvērtējuma rezultātu sastāda – 4 labāko posmu veikto pilno baseinu kopsumma. Gadījumā, ja nopeldēto baseinu kopsumma ir vienāda, tad augstāka vieta tiek piešķirta dalībniekam, kas uzrādīja ātrāku laika rezultātu.

**7. Apbalvošana:**

7.1. 2024.gada 9.novembrī plkst.21:30 Salaspils peldbaseinā tiks apbalvoti kopvērtējuma 1. – 3. vietas ieguvēji pēc 6.3. punktā norādītajām vecuma un dzimuma grupām;

7.2. Balvas tiek pasniegtas apbalvošanas ceremonijā, izsniedzot tās sportistiem personīgi. Neierodoties uz apbalvošanu ceremoniju personīgi, balva netiks izsniegta;

7.3. Sacensību organizatoram ir tiesības apbalvot dalībniekus arī pēc saviem ieskatiem.

**8. Rezultāti:**

8.1. Rezultāti pēc katra posma, kā arī kopvērtējums tiks publicēti www.salaspilssporto.lv; [www.facebook.com/SalaspilsSporto](http://www.facebook.com/SalaspilsSporto).

**9. Personas datu apstrāde**:

Pārzinis datu apstrādei ir Salaspils novada pašvaldības iestāde „Salaspils sporta nams”, reģistrācijas Nr. 90010144332, adrese: Smilšu iela 1, Salaspils, LV- 2121, tālr. +37120733333, e-pasts: [sporta.nams@salaspils.lv](mailto:sporta.nams@salaspils.lv), mājaslapa: [www.salaspilssporto.lv](http://www.salaspilssporto.lv/). Datu aizsardzības speciālista kontaktinformācija datu aizsardzības jautājumos: [datu.aizsardziba@salaspils.lv](mailto:datu.aizsardziba@salaspils.lv).

9.1. Piesakoties peldēšanas sacensībām dalībnieks piekrīt savu personas datu apstrādei, pamatojoties uz Vispārīgās datu aizsardzības regulas 6.panta 1.punkta a) apakšpunktu.

9.2. Personas datu apstrādes mērķis ir:

* lai korekti atspoguļotu sacensību dalībnieka sniegto rezultātu, attiecībā

pret citu dalībnieku rezultātiem, nepieciešama dalībnieka identificējoša informācija - vārds, uzvārds;

* lai noteiktu sacensību dalībnieka piederību distancei un grupai, atbilstoši pasākuma nolikumam, tādējādi bez dalībnieka identificējošas informācijas, ir nepieciešams arī dzimums un dzimšanas datums;
* lai nodrošinātu operatīvu saziņu par pasākuma norisi un rezultāta paziņošanai, ir nepieciešama dalībnieku kontaktinformācija (tālruņa numurs un/vai e-pasts).

9.3. Ja dalībnieks līdz pasākuma sākumam atsauc savu dalību sacensībās, organizators nodrošina savā rīcībā esošo attiecīgā dalībnieka personas datu dzēšanu.

9.4. Informāciju par organizatora veikto personas datu apstrādi pieejama <https://salaspils.lv/lv/privatums-politika>

**Informējam, ka sacensības “Veselības Sestdiena 2024” ir publisks pasākums, kura laikā iespējama pasākuma dalībnieku personas datu apstrāde fotografējot un filmējot, kā arī pēc tam iegūtais materiāls tiks publicēts Salaspils sporta nama un Salaspils novada pašvaldības informatīvajos kanālos un izdevumos – sabiedrības informēšanas nolūkos.**

PASĀKUMA ORGANIZATORI PATUR TIESĪBAS MAINĪT NOLIKUMU

PUBLICĒJOT INFORMĀCIJU [www.salaspilssporto.lv](http://www.salaspilssporto.lv/)